# ארמניה במשחקים האולימפיים

ארמניה במשחקים האולימפיים| ארמניה |
|  |
| המשלחת הארמנית בטקס הפתיחה של אולימפיאדת ונקובר |
|  |
|
הוועד האולימפי הלאומי |
|
קוד ייצוג |
ARM |
|
שם |
הוועד האולימפי הלאומי של ארמניה |
|
מדליות קיץ |
|

|  |  |  |  |  |
| --- | --- | --- | --- | --- |
| **דירוג**: 90 | **זהב** 2 | **כסף** 11 | **ארד** 9 | **סה"כ** 22 |

 |
| **השתתפות במשחקי הקיץ** (באפור: לא השתתפה) |
| 1896 • 1900 • 1904 • 1908 • 1912 • 1920 • 1924 • 1928 • 1932 • 1936 • 1948 • 1952 • 1956 • 1960 • 1964 • 1968 • 1972 • 1976 • 1980 • 1984 • 1988 • 1992 • 1996 • 2000 • 2004 • 2008 • 2012 • 2016 • 2020 • 2024 |
| **השתתפות במשחקי החורף** (באפור: לא השתתפה) |
| 1924 • 1928 • 1932 • 1936 • 1948 • 1952 • 1956 • 1960 • 1964 • 1968 • 1972 • 1976 • 1980 • 1984 • 1988 • 1992 • 1994 • 1998 • 2002 • 2006 • 2010 • 2014 • 2018 • 2022 • 2026 |

מרים המשקולות טיגרן גוורג מרטירוסיאן, שזכה במדליית ארד בבייג'ינג. מדליה זו נשללה ממנו ב-2016 בשל הרשעה באימרוץ
**ארמניה** משתתפת ב**משחקים האולימפיים** מאז אולימפיאדת לילהאמר (1994) ובמשחקי הקיץ מאז אולימפיאדת אטלנטה (1996). עד 1988 התחרו הספורטאים הארמנים במסגרת משלחת האימפריה הרוסית ואחר כך כחלק מהמשלחת הסובייטית, וב-1992 במסגרת המשלחת המאוחדת, שכללה ספורטאים מ-12 מתוך 15 המדינות שהרכיבו את ברית המועצות.

לאורך השנים צברו הספורטאים הארמנים 22 מדליות, בהן שתי מדליות זהב. המדליות הושגו בענפים היאבקות, התעמלות מכשירים, הרמת משקולות ואגרוף. במשחקי החורף האולימפיים לא רשמו הספורטאים הארמנים הישגים משמעותיים.

## היסטוריה

הופעתה הראשונה של ארמניה במשחקים, באולימפיאדת אטלנטה, הייתה אחת המוצלחות שבהן. המתאבק ארמן נזריאן זכה במדליית זהב, הישג שאף ספורטאי ארמני לא שחזר ב-20 השנים הבאות. נזריאן, שעבר להתגורר בבולגריה כבר ב-1995, קיבל אזרחות בולגרית ב-1997, ובאולימפיאדות הבאות התחרה מטעם המשלחת הבולגרית, ואף שמר על תוארו באולימפיאדת סידני (2000). מתאבק נוסף, ארמן מקרצ'יאן, זכה במדליית כסף, ומתאבק אחר, אראיק גוורגיאן, דורג במקום החמישי. בתחרות לקפיצה למים השתתפה ארוס גיולבודגיאן והיא בת 17 בלבד.

באולימפיאדת סידני (2000) זכה מרים המשקולות ארסן מליקיאן במדליית ארד, היחידה שצברה המשלחת הארמנית במשחקים אלו. אשוט דניאליאן זכה אף הוא במדליית ארד, אך זו נשללה ממנו ימים ספורים לאחר מכן, לאחר שנמצא כי נטל חומרים אסורים. שני מרימי משקולות נוספים, רודיק פטרוסיאן וגגיק חצ'טריאן, דורגו במקום החמישי, ומתאבק נוסף, מתאבק נוסף, ארשק היירפטיאן, דורג אף הוא במקום החמישי.

באולימפיאדת אתונה (2004) לא הצליח אף ספורטאי ארמני לזכות במדליה. הקרובים ביותר לכך היו מרים המשקולות ארמן גזריאן שדורג במקום הרביעי, והקלע נוריאר בחטמיאן שדורג במקום הרביעי בירי באקדח מ-50 מטר. בחטמיאן גם דורג במקום השביעי בירי באקדח אוויר מ-10 מטר.

באולימפיאדת בייג'ינג (2008) צברה המשלחת הארמנית 5 מדליות, מדליית כסף למרים המשקולות טיגרן ורדן מרטירוסיאן, מרים המשקולות גוורג דווטיאן זכה במדליית ארד, וכל גם המתאבקים רומן אמויאן ויורי פטריקייב והמתאגרף הראצ'יק ג'וואחיאן. טיגרן גוורג מרטירוסיאן שזכה במדליית ארד בהרמת משקולות הורשע באימרוץ והמדליה נשללה ממנו ב-2016.

באולימפיאדת לונדון (2012) זכה המתאבק ארסן ג'ולפלקיאן במדליית כסף, וארתור אלכסניאן זכה במדליית ארד. מרימת המשקולות חריפסימה חורשודיאן, שזכתה אף היא במדליית ארד, הייתה לאישה הארמנית הראשונה שזוכה במדליה אולימפית, אך מדליה זו נשללה ממנה ב-2016 בשל הרשעה באמרוץ. ספורטאי בולט נוסף במשלחת היה לוחם הטאקוונדו ארמן ירמיאן.

באולימפיאדת ריו דה ז'ניירו (2016) שיפר המתאבק ארתור אלכסניאן את הישגו מלונדון, וזכה במדליית זהב, השנייה בה זכתה ארמניה מאז קיבלה את עצמאותה, והראשונה מזה 20 שנה. מתאבק נוסף, מיגראן ארוטיוניאן, זכה במדליית כסף, ולבאן בריאנידזה סיים במקום החמישי. גם מרימי המשקולות הארמנים זכו להצלחות. סימון מרטירוסיאן וגור מינסיאן זכו במדליות כסף, רובן אלכסניאן סיים במקום הרביעי ונאזיק אבדליאן סיימה במקום החמישי. ספורטאי בולט נוסף היה המתעמל הרוטיון מרדיניאן, שסיים במקום השביעי בסוס הסמוכות.

## מדליות

|  |  |
| --- | --- |
|  |  ראו גם – **מדליות במשחקים האולימפיים** |

### לפי אולימפיאדה

**באולימפיאדות הקיץ:**

| אולימפיאדה | זהב | כסף | ארד | סך הכל |
| --- | --- | --- | --- | --- |
| 1900–1912 | השתתפה כחלק מהאימפריה הרוסית |
| 1920–1948 | לא השתתפה |
| 1952–1988 | השתתפה כחלק מברית המועצות |
| אולימפיאדת ברצלונה (1992) | השתתפה כחלק מהמשלחת המאוחדת |
| אולימפיאדת אטלנטה (1996) | 1 | 1 | 0 | 2 |
| אולימפיאדת סידני (2000) | 0 | 0 | 1 | 1 |
| אולימפיאדת אתונה (2004) | 0 | 0 | 0 | 0 |
| אולימפיאדת בייג'ינג (2008) | 0 | 1 | 4 | 5 |
| אולימפיאדת לונדון (2012) | 0 | 1 | 1 | 2 |
| אולימפיאדת ריו דה ז'ניירו (2016) | 1 | 3 | 0 | 4 |
| אולימפיאדת טוקיו (2020) | 0 | 2 | 2 | 4 |
| אולימפיאדת פריז (2024) | 0 | 3 | 1 | 4 |
| סך הכל | 2 | 11 | 9 | 22 |

### לפי ענף

**בענפי הקיץ:**

| ענף | זהב | כסף | ארד | סך הכל |
| --- | --- | --- | --- | --- |
|  היאבקות | 2 | 5 | 4 | 11 |
|  הרמת משקולות | 0 | 5 | 2 | 7 |
|  התעמלות מכשירים | 0 | 1 | 1 | 2 |
|  אגרוף | 0 | 0 | 2 | 2 |
| סך הכל | 2 | 11 | 9 | 22 |

## ראו גם

* ברית המועצות במשחקים האולימפיים
* המשלחת המאוחדת במשחקים האולימפיים
* ארמניה במשחקים הפאראלימפיים
* ארמניה במשחקים האולימפיים לנוער

## קישורים חיצוניים

 מדיה וקבצים בנושא **ארמניה במשחקים האולימפיים** בוויקישיתוף
* אתר הוועד האולימפי הלאומי של ארמניה

## הערות שוליים